LilyPond Tankönyv: 2.1.1 Ütemvonalak és ütemek ellenőrzése

### 2.1.1 Ütemvonalak és ütemek ellenőrzése

#### Ütemvonalak

A normál (egyszeres) ütemvonalak automatikusan a kottába kerülnek, nem szükséges kézzel szerkeszteni őket. Más típusú ütemvonalakat a `\bar` parancs segítségével jeleníthetünk meg, például a `\bar "||"` dupla ütemvonalat jelöl, vagy a `\bar "|."` záró ütemvonalat. Az ütemvonalak teljes listája megtalálható a Bar lines fejezetben.

>     g1 e1 \bar "||" c2. c'4 \bar "|."

#### Ütemek ellenőrzése

Habár nem kötelező, de hasznos, ha jelezzük az ütemek határát a bemeneti fájlokban. Ezt az ütem szimbólumával, a `|` segítségével tehetjük meg. A program képes az ütemeket ellenőrizni, annak megfelelően, hogy az ütemek megfelelő hosszúságúak-e. Az ütemvonalak rögzítése emellett segíti a bemeneti fájlunk könnyebb olvashatóságát, hiszen átláthatóbbá, rendezettebbé teszi azt.

>     \relative {
>       g'1 | e1 | c2. c' | g4 c g e | c4 r r2 |
>     }

Ha lefordítjuk a fenti LilyPond fájlt, az alábbi figyelmeztetést fogjuk látni:

>     warning: barcheck failed at: 1/2
>      g1 | e1 | c2. c'
>                       | g4 c g e | c4 r r2 |

Bár a hiányzó időtartam ezen egyszerű példánál a zenei kimenetből egyértelműen látszik, a figyelmeztető üzenet célravezetően hívja fel a figyelmet a hiányzó `4`-re a 3. ütemben.

#### Lásd még

A kottaírás kézikönyve: Bar and bar number checks.

#### LilyPond — Tankönyv v2.22.2 (stable-branch).