LilyPond – kottaszedés mindenkinek: Könnyebb bevitel

## Könnyebb bevitel

### LilyPondTool

(Kattints a képre a nagyításhoz)

https://lilypondtool.organum.hu

A magyar fejlesztésű LilyPondTool a jEdit szövegszerkesztő bővítménye, és a legtöbbet tudó integrált LilyPond-környezet. Sokrétű funkciói közül megemlítendő a beépített PDF-nézegető, mely támogatja a kottáról forráskódra és visszafelé történő ugrást, ill. a kottaelemek grafikus pozicionálását; az Új kotta varázsló, amely megkönnyíti nagy művek létrehozását; valamint az automatikus elválasztás dalszövegek gyors begépeléséhez.

### Frescobaldi

(Kattints a képre a nagyításhoz)

http://www.frescobaldi.org

A Frescobaldi egy dedikált LilyPond-szerkesztő beépített PDF-előnézettel, jól konfigurálható Új kotta varázslóval és sok szerkesztési funkcióval. A KDE4 könyvtárakat használja, így minden Linuxon és UNIX-szerű operációs rendszeren fut.

### Denemo

(Kattints a képre a nagyításhoz)

http://denemo.org

A Denemo egy grafikus szerkesztő, amely LilyPond forrásfájlokat generál, és le is játssza a beírt kottát. Jelenleg fejlesztés alatt áll, és a LilyPond régebbi verziójának formátumát használja. Szerkesztés közben párhuzomosan mutatja a kottát és a LilyPond forrást.

### Emacs és Vim

http://www.geoffhorton.com/lilymacs.html

Az Emacs egy szövegszerkesztő, mely sok programnyelv-specifikus képességgel bír. Az Emacs rugalmasan bővíthető, és így integrált fejlesztőkörnyezetként is szolgálhat. Létezik hozzá egy ‘lilypond mód’, amely LilyPond forrásfájlok szerkesztését megkönnyítő funkciókat tartalmaz.

A Vim egy minimalista szövegszerkesztő, a régi Unixos `vi` szerkesztő továbbfejlesztett változata. Szintén nagyon jól bővíthető és konfigurálható.

Amennyiben még nem vagy járatos az Emacs vagy a Vim használatában, inkább azt ajánljuk, más programot használj a LilyPond fájlok szerkesztéséhez.

### Egyéb

#### LilyKDE

(Kattints a képre a nagyításhoz)

https://lilykde.googlecode.com/

A LilyKDE a Kate KDE-s szövegszerkesztő egy beépülő modulja.

A Rumort használja, így a kotta bevitele MIDI-billentyűzetről is lehetséges.

Hasznos funkciója többek között, hogy a KDE fájlkezelőjéből több fájlt le lehet fordítani egyszerre a segítségével.

#### TexShop

http://www.uoregon.edu/~koch/texshop

A Mac OS X alá írt TexShop szerkesztő a http://www.dimi.uniud.it/vitacolo/freesoftware.html#desktoppub címen található kiterjesztésekkel képes futtatni a LilyPondot, valamint a `lilypond-book` és a `convert-ly` segédprogramokat.

### A LilyPond formátumába exportáló programok

#### Grafikus kottaszerkesztők:

- NoteEdit
- Rosegarden
- NtEd
- TuxGuitar
- MuseScore
- Canorus

#### Parancssori eszközök:

- Rumor, amely az egyszólamú MIDI bemenetet valós időben LilyPond bemenetté konvertálja
- lyqi, egy Emacs mód
- xml2ly, amely MusicXML-LilyPond konverzióra képes
- FOMUS, egy LISP könyvtár, amellyel kottát lehet generálni

### Hogyan tovább?

Most már készen állsz a LilyPond letöltésére.

Még mindig nem vagy meggyőzve? Számos zeneszerző, előadó és karmester könnyen elsajátította a LilyPond nyelvét. A tapasztalt felhasználók bizonyos esetekben gyorsabban begépelnek LilyPonddal egy kottát, mint MIDI billentyűzettel vagy egy grafikus kottaszerkesztővel! Esetleg nézd meg, mit tud a LilyPond, milyen gyönyörű kottákat szed, milyen szabadságot ad, vagy olvasd el felhasználóink ajánlásait. Ezenkívül a számítógéppel történő kottaszedés esztétikájának hátteréről is olvashatsz.

### Jogi tudnivalók

Minden logó és termékábrázolás szerzői joggal védett.

Tux, a Linux pingvin lewing@isc.tamu.edu műve, és a GNU Image Manipulation Program segítségével készült.

A FreeBSD logó a FreeBSD Alapítvány bejegyzett védjegye.

Az „X-et ábrázoló kép” nem bejegyzett védjegy. Nihonjoe és CyberSkull műve, a GNU Free Documentation License (GNU Szabad Dokumentációs Licenc) 1.2-es verziója vonatkozik rá. A kép forrása ez a Wikipedia Commons oldal.

A „négyszínű ablakot ábrázoló kép” nem bejegyzett védjegy. Rohitbd műve és a GNU Free Documentation License (GNU Szabad Dokumentációs Licenc) 1.2-es verziója vonatkozik rá. A kép forrása ez a Wikipedia Commons oldal.

### Validation