Referència de la notació del GNU LilyPond: 3.2.1 Creació de títols encapçalaments i peus de pàgina

### 3.2.1 Creació de títols encapçalaments i peus de pàgina

#### Explicació dels títols

Cada bloc `\book` d’un sol fitxer d’entrada produeix un fitxer de sortida diferent, vegeu Estructura del fitxer. Dins de cada fitxer de sortida estan disponibles tres tipus de zones per a títols: Títols de llibre al principi de cada llibre, Títols de part de llibre al principi de cada part d’un llibre i Títols de partitura al començament d’una partitura.

Els valors dels camps per a encapçalaments com ara `title` (per al títol) i `composer` (per a l’autor) s’estableixen en blocs `\header` (per veure la sintaxi dels blocs `\header` i una llista completa dels camps disponibles de forma predeterminada, consulteu Presentació predeterminada dels títols de parts de llibre i partitura). Tant els títols de llibre com els títols de part de llibre i els títols de partitura poden contenir els mateixos camps, tot i que de forma predeterminada els camps dels títols de partitura es limiten a `piece` (peça) i `opus`.

Els blocs `\header` es poden situar en quatre llocs diferents per formar una jerarquia descendent de blocs `\header`:

- Al principi del fitxer d’entrada, abans de qualsevol altre bloc `\book`, `\bookpart` o `\score`.
- Dins d’un bloc `\book` però fora dels blocs `\bookpart` i `\score` que estan dins d’aquest llibre.
- Dins d’un bloc `\bookpart` però fora de qualsevol bloc `\score` dins d’aquesta part del llibre.
- Després de l’expressió musical d’un bloc `\score`.

Els valors dels camps es filtren a través d’aquesta jerarquia, persistint aquells que s’estableixen més a dalt a no ser que se sobreescriguin per un valor establert més a sota a la jerarquia, i així:

- El títol d’un llibre deriva dels camps establerts al principi del fitxer d’entrada, modificat per camps establerts en el bloc `\book`. Els camps resultants s’usen per imprimir el títol de llibre per a aquest llibre, sempre i quan hi hagi un altre material que generi una pàgina al començament del llibre, abans de la primera part de llibre. És suficient una sola ordre `\pageBreak`.
- Un títol de part de llibre es deriva dels camps fixats al principi del fitxer d’entrada, modificat pels camps establerts dins del bloc `\book`, i posteriorment modificat pels camps que se fixen dins del bloc `\bookpart`. Els valors resultants s’usen per imprimir el títol de part de llibre per a aquesta part.
- Un títol de partitura es deriva dels camps que es fixen al principi del fitxer d’entrada, modificats pels camps fixats dins del bloc `\book`, posteriorment modificats pels camps que es fixen dins del bloc `\bookpart` i finalment modificats pels camps establerts dins del bloc `\score`. Els valors resultants s’utilitzen per imprimir el títol de partitura. Observeu, tanmateix, que de forma predeterminada sols s’imprimeixen els camps `piece` i `opus` als títols de partitura a no ser que la variable de `\paper`, `print-all-headers`, tengui el valor `#t`.

No cal aportar blocs `\header` als quatre llocs: qualssevol d’ells o, fins i tot tots, poden ometre’s. De forma similar, els fitxers d’entrada senzills poden ometre els blocs `\book` i `\bookpart`, deixant que es creïn de forma implícita.

Si el llibre sols té una partitura, el bloc `\header` hauria de situar-se normalment al principi del fitxer de forma que sols es produeix una zona de títol de part de llibre, fent que estiguin disponibles per al seu ús tots els títols d’encapçalament.

Si el llibre té diverses partitures, són possibles diferents combinacions de blocs `\header`, segons els diferents tipus de publicacions musicals. Per exemple, si la publicació conté diverses peces del mateix autor, un bloc `\header` col·locat al principi del fitxer que especifiqui el títol del llibre i l’autor, amb blocs `\header` en cada bloc `\score` que especifiqui la `piece` i/o el `opus` seria el mes adequat, com aquí:

>     \header {
>       title = "SUITE I."
>       composer = "J. S. Bach."
>     }

>     \score {
>       \header {
>         piece = "Prélude."
>       }
>       \new Staff \relative {
>         \clef bass
>         \key g \major
>         \repeat unfold 2 { g,16( d' b') a b d, b' d, } |
>         \repeat unfold 2 { g,16( e' c') b c e, c' e, } |
>       }
>     }

>     \score {
>       \header {
>         piece = "Allemande."
>       }
>       \new Staff \relative {
>         \clef bass
>         \key g \major
>         \partial 16 b16 |
>         <g, d' b'~>4 b'16 a( g fis) g( d e fis) g( a b c) |
>         d16( b g fis) g( e d c) b(c d e) fis( g a b) |
>       }
>     }

Són possibles disposicions més complexes. Per exemple, els camps de text extrets del bloc `\header` d’un llibre es poden imprimir en tots els títols de partitura, amb certs camps sobreescrits i altres suprimits manualment:

>     \book {
>       \paper {
>         print-all-headers = ##t
>       }
>       \header {
>         title = "DAS WOHLTEMPERIRTE CLAVIER"
>         subtitle = "TEIL I"
>         % No mostris el peu de pàgina predeterminat del LilyPond per a aquest llibre
>         tagline = ##f
>       }
>       \markup { \vspace #1 }
>       \score {
>         \header {
>           title = "PRAELUDIUM I"
>           opus = "BWV 846"
>           % No mostris el subtítol per a aquesta partitura
>           subtitle = ##f
>         }
>         \new PianoStaff <<
>           \new Staff { s1 }
>           \new Staff { \clef "bass" s1 }
>         >>
>       }
>       \score {
>         \header {
>           title = "FUGA I"
>           subsubtitle = "A 4 VOCI"
>           opus = "BWV 846"
>           % No mostris el subtítol per a aquesta partitura
>           subtitle = ##f
>         }
>         \new PianoStaff <<
>           \new Staff { s1 }
>           \new Staff { \clef "bass" s1 }
>         >>
>       }
>     }

#### Vegeu també

Referència de la notació: Estructura del fitxer, Presentació predeterminada dels títols de parts de llibre i partitura, Personalització dels títols.

#### Presentació predeterminada dels títols de parts de llibre i partitura

Aquest exemple mostra totes les variables impreses de `\header`:

>     \book {
>       \header {
>           % Els camps següents estan centrats
>         dedication = "Dedicatòria"
>         title = "Títol"
>         subtitle = "Subtítol"
>         subsubtitle = "Subsubtítol"
>           % Els camps següents es distribueixen regularment sobre una línia.
>           % El camp "instrument" també apareix a les pàgines següents
>         instrument = \markup \with-color #green "Instrument"
>         poet = "Poeta"
>         composer = "Compositor"
>           % Els camps següents se situen als extrems oposats de la mateixa línia
>         meter = "Metre"
>         arranger ="Arreglador"
>           % Els camps següents estan centrats a la part inferior
>         tagline = "La línia d'etiqueta va al final de l'ultima pàgina"
>         copyright = "El copyright va al final de la primera pàgina"
>       }
>       \score {
>         \header {
>             % Els camps següents es col·loquen als extrems d'una línia
>           piece = "Peça 1"
>           opus = "Opus 1"
>         }
>         { s1 }
>       }
>       \score {
>         \header {
>             % Els camps següents se situen als extrems d'una línia
>           piece = "Peça 2  a la mateixa pàgina"
>           opus = "Opus 2"
>         }
>         { s1 }
>       }
>       \pageBreak
>       \score {
>         \header {
>             % Els camps següents se situen als extrems d'una línia
>           piece = "Peça 3 en una pàgina nova"
>           opus = "Opus 3"
>         }
>         { s1 }
>       }
>     }

Observeu que

- El nom d’instrument es repeteix a totes les pàgines.
- Sols `piece` (la peça) i `opus` s’imprimeixen a un `\score` quan la variable de paper `print-all-headers` s’estableix a `##f` (el valor predeterminat).
- Els camps de text que es deixen sense establir dins d’un bloc `\header` se substitueixen per elements de marcatge nuls `\null` de manera que no ocupin espai innecessàriament.
- Els ajustos predeterminats per a `scoreTitleMarkup` situen els camps de text `piece` i `opus` en extrems oposants de la mateixa línia.

Per canviar la disposició predeterminada, vegeu Personalització dels títols.

Si un bloc `\book` comença immediatament amb un bloc `\bookpart`, no s’imprimeix cap títol de llibre, atès que no existeix cap pàgina on imprimir-lo. Si és necessari un títol de llibre, inicieu el bloc `\book` amb algun material de marcatge a amb una ordre `\pageBreak`.

Utilitzeu la variable `breakbefore` dins d’un bloc `\header` que estigui pròpiament dins d’un bloc `\score` per fer que els títols del bloc `\header` del nivell superior apareguin ocupant tota la primera pàgina, començant la música (definida al bloc `\score`) a la pagina següent.

    \book {
      \header {
        title = "Aquest és el meu Títol"
        subtitle = "Aquest és el meu Subtítol"
        copyright = "Aquest és el final de la primera pàgina"
      }
      \score {
        \header {
          piece = "Això és la música"
          breakbefore = ##t
        }
        \repeat unfold 4 { e'' e'' e'' e'' }
      }
    }

#### Vegeu també

Manual d’aprenentatge: Com funcionen els fitxers d'entrada del LilyPond

Referència de la notació: Personalització dels títols, Estructura del fitxer.

Fitxers d’inici: ‘`ly/titling-init.ly`’.

#### Disposició predeterminada de les capçaleres i peus de pàgina

Les capçaleres i els peus de pàgina són línies de text que apareixen a la part més alta i a la més baixa de les pàgines separades del text principal d’un llibre. Es controlen mitjançant les variables següents de `\paper`:

- `oddHeaderMarkup` (marcatge de capçalera imparell)
- `evenHeaderMarkup` (marcatge de capçalera parell)
- `oddFooterMarkup` (marcatge de peu imparell)
- `evenFooterMarkup` (marcatge de peu parell)

Aquestes variables de marcatge sols poden accedir als camps de text extrets de blocs `\header` del nivell superior (que s’apliquen a totes les partitures del llibre) i es defineixen al fitxer ‘`ly/titling-init.ly`’. De forma predeterminada:

- els números de pàgina se situen automàticament a l’extrem superior esquerre (si és parell) o superior dret (si és imparell), a partir de la segona pàgina.
- el camp de text `instrument` se situa al centre en cada pàgina, a partir de la segona pàgina.
- el text de `copyright` se centra a la part baixa de la primera pàgina.
- la línia `tagline` se centra al final de l’última pàgina, i a sota del text de `copyright` si sols hi ha una pàgina.

La línia predeterminada de peu de pàgina del LilyPond es pot canviar afegint un camp `tagline` al bloc `\header` del nivell superior.

    \book {
      \header {
        tagline = "... music notation for Everyone"
      }
      \score {
        \relative {
          c'4 d e f
        }
      }
    }

Per eliminar la línia de peu de pàgina predeterminada del LilyPond, establiu el valor de `tagline` a `##f`.

#### LilyPond — Referència de la notació v2.22.2 (branca estable).